రాంచీలో ప్రాక్టీస్‌ ప్రారంభం
 
రాంచీ:నాలుగుటెస్టుల బోర్డర్‌-గవాస్కర్‌ సిరిస్‌లో భాగంగా టీమిండియా,ఆస్ట్రేలియా జట్ల మధ్య మూడవ టెస్టు రాంచీలో గురువారం ప్రారంభం కానుంది.ఈ నేపథ్యంలో ఇరు జట్ల ఆటగాళ్లు రాంచీ స్టేడియంలో ప్రాక్టీస్‌ మొద లుపెట్టారు.నాలుగు టెస్టు మ్యాచ్‌ల సిరీస్‌లో ఇరు జట్లు చెరో మ్యాచ్‌ నెగ్గడంతో 1-1తో సిరీస్‌ సమమైంది. రాంచీలోని జార్ఖండ్‌ స్టేట్‌ క్రికెట్‌ అసోసియేషన్‌(జెఎస్‌సిఎ) స్టేడియంలో తొలిసారి టెస్టు మ్యాచ్‌కు ఆతిథ్యం ఇవ్వ నుంది.ఈ సిరీస్‌లో తొలి టెస్టుజరిగిన పుణే స్టేడియం కూడా తొలిసారి ఆతిథ్యమిచ్చిన స్టేడియం కావడం విశేషం. తొలి టెస్టుకు ఆతిథ్యమిచ్చిన 25వస్టేడియంగా పుణే నిలు వగా, రాంచీ స్టేడియం 26వది కావడం విశేషం.రాంచీలో జరుగుతున్న తొలి టెస్టులో టీమిండియా మాజీ కెప్టెన్‌ ధోనీ ఆడకపోవడం అభిమానులకు వెలితిగా ఉంది. తొలిసారి టెస్టుకు ఆతిథ్యమిస్తున్న రాంచీ మైదానంలో మం గళవారం ఇరు జట్ల ఆటగాళ్లు నెట్‌ ప్రాక్టీస్‌ చేశారు.తొలి రెడు టెస్టుల్లో పేలవమైన ప్రదర్శన చేసిన టీమిండియా కెప్టెన్‌ కోహ్లీ మూడవ టెస్టుపై దృష్టి కేంద్రీకరించాడు. బ్యాటింగ్‌ ప్రాక్టీస్‌పై ప్రత్యేక దృష్టి పెట్టాడు. ప్రాక్టీస్‌కు ముందు ఇరుజట్ల ఆటగాళ్లు పిచ్‌ను పరిశీలించారు. టీమిండియా,ఆస్ట్రేలియా మధ్య జరిగే మూడవ టెస్టు కోసం మొత్తం నాలుగు పిచ్‌లను సిద్దం చేసినట్లు క్యూరే టర్‌ ఎస్బీసింగ్‌ పేర్కొన్నాడు.టీమిండియా, ఆస్ట్రేలియా మధ్య జరుగబోయే మూడవ టెస్టుకోసం నంబర్‌ ఐదవ పిచ్‌ను ఎంపిక చేశారు.పిచ్‌ను పరిశీలించిన ఆసీస్‌ స్పిన్నర్‌ నాథన్‌ లియాన్‌ మాట్లాడుతూ రాంచీ పిచ్‌ను పరిశీలించామని, మూడవ టెస్టు విజయం కోసం ఏం చేయాలో ప్రణాళికలు సిద్ధం చేసుకుంటున్నట్లు వెల్లడిం చాడు.పిచ్‌ గురించి జెఎస్‌ సిఎ సెక్రటరీ మాట్లా డుతూ గత రెండు టెస్టు మ్యాచ్‌ల్లో అయిదు రోజులకు బదులు నాలుగు రోజుల్లోనే ఫలితం తేలిందని,రాంచీ పిచ్‌లో ఐదురోజుల వరకు ఫలితం కోసం వేచి ఉండాల్సి ఉంటుందనే ఆశా భావం వ్యక్తం చేశాడు.
==